section_heading: Kontroverze
paragraph_text: Zastupnici skupina za zaštitu mentalno retardiranih koji su vidjeli film prije premijere rekli su kako je uvredljivi odnos prema osobama s mentalnom retardacijom prisutan tijekom cijelog filma. Stiller je branio film, izjavivši: "Prikazali smo film toliko puta i to se pitanje pojavilo tek na kraju... Film govori o glumcima i umišljenosti. Mislim da je kontekst filma prilično jasan." Glasnogovornik DreamWorksa nije izravno odgovorio na kritike, rekavši da je film "... komedija s R-rejtingom koja satirizira Hollywood i njegove ekscese, ističući poantu sudjelovanjem neadekvatnih i ekscentričnih glumaca u smiješnim situacijama."